Un an de recorduri pentru www.stirileprotv.ro, liderul site-urilor de stiri
Inca de la lansarea din 15 septembrie 2008, site-ul  celui mai urmarit program de stiri din Romania a inregistrat luna de luna o crestere constanta si a reusit intr-un singur an de existenta sa devina liderul site-urilor de stiri din online-ul romanesc. 

Continutul video exclusiv, lansarea primului talk-show online din Romania, precum si tratarea din perspective diferite ale celor mai importante evenimente aduceau stirileprotv.ro, dupa doar cinci luni de existenta in top 5 site-uri de stiri. O luna mai tarziu devine lider. 
“Acum un an, Stirile ProTv au trecut intr-un nou mediu de comunicare. A fost o experienta foarte interesanta pentru ca, pe linga publicul fidel stirilor noastre de televiziune, ne-am intilnit pe www si cu un public foarte tinar, utilizatorul de internet, care acum a descoperit produsele marca Stirile ProTv. Site-ul beneficiaza de know-how-ul intregii echipe de jurnalisti si de puterea brandului Stirile ProTv si sintem siguri ca o sa se dezvolte si mai mult in viitor”, a declarat Sorin Diaconescu, producator general al Stirilor ProTv. 
Cresterea spectaculoasa s-a datorat importantei acordate subiectelor fierbinti ale zilei. Astfel, noua taxa auto, reportajele despre vindecatorul brazilian Joao de Deus, lansarea campaniei Avem viata in sange, revolutia din Republica Moldova, cazul Marian Cozma sau reportajele dedicate lui Michael Jackson au reusit sa atraga peste un milion de vizitatori unici in fiecare luna. 
La inceputul lunii martie, articolele dedicate soferului de tir care dansa si canta in timp ce conducea autovehiculul aduce un nou record de vizitatori unici stirileprotv.ro, 117.030. O luna mai tarziu, stirileprotv.ro este singurul site din Romania care transmite in direct evenimentele din Republica Moldova, creeaza o categorie noua, dedicata exclusiv luptelor de strada de dincolo de Prut si atinge 148.693 de useri unici.
Pe 26 iunie, stirileprotv.ro este primul site din Romania care anunta moartea Regelui Pop, Michael Jackson, la doar cateva minute dupa Sky News. In aceeasi zi, prin efortul comun al echipei editoriale si al celei de strategie, stirileprotv.ro atingea un rezultat fabulos – 206.006 vizitatori unici intr-o singura zi. Zi de zi, stirileprotv.ro isi tine userii la curent cu ultimele stiri despre Michael Jackson, creeaza zeci de materiale speciale dedicate vietii Megastarului si aduna mii de comentarii.
Pentru trei luni consecutive liderul site-urilor de stiri din Romania, www.stirileprotv.ro a reusit ca intr-un an sa cresca cu 300% numarul de vizite, cu 253% a numarului de afisari si cu 170% a numarului de vizitatori unici, potrivit SATI.
„Suntem o echipa foarte tanara. Un pusti de clasa intai, cu coronita, care, insa,  trebuie sa demonstreze an de an ca rezultatul de acum nu este o intamplare. Mai avem pana sa atingem formula de lucru a unei redactii mature. Ne place sa credem, totusi, ca evenimentele pe care le-am acoperit impreuna, in ultimele luni, ne-au ajutat sa capatam o identitate respectata in online-ul romanesc. Ne-am propus mult mai mult si stim ca se poate. Asta si pentru ca avem in spate cea mai buna echipa de stiri din Romania”, au declarat Miruna Molodet Jitea si Silviu Calangiu, producatorul si respectiv content managerul site-ului www.stirileprotv.ro. 

